Wen R10 000 met die Ghoema-toekenningsDie kykNET Ghoema-toekennings bring vanjaar weer die grootste rolspelers in die musiekbedryf byeen om musiekvrystellings tydens die 2018-kalenderjaar te bekroon. Vanjaar vier die Ghoemas sy agtste bestaansjaar en dit bly steeds een van die mees gesogte toekenningsgeleenthede vir kunstenaars in die Afrikaanse musiekbedryf. Oor die afgelope sewe jaar het die Ghoemas ŉ enorme uitwerking op die loopbane van talle kunstenaars gehad. Afrikaanse musiekliefhebbers word genooi om kaartjies te koop vir dié spoggeleentheid en só ook die kans te kry om R10 000 kontant te wen. ŉ Sitpleknommer sal lukraak gekies word en die wenner sal tydens die geleentheid aangekondig word. Inskrywingsmetode: Koop eenvoudig jou kaartjie vir die kykNET Ghoema-musiektoekennings en jy het ŉ kans om R10 000 kontant te wen. Inskrywingstydperk: Dinsdag 5 Maart tot Dinsdag 16 April om 23:59. Prys: Een persoon sal R10 000 kontant wen. Wie kwalifiseer om deel te neem? Enige Suid-Afrikaanse burger kan deelneem, maar deelnemers jonger as 18 jaar moet toestemming van hul ouers of voogde verkry. Ander reëls: Die Ghoema-galageleentheid vind op 17 April by die Sun Arena, Times Square in Menlyn, Pretoria, plaas en word vir die derde jaar regstreeks op kykNET, DStv-kanaal 144, uitgesaai. Kaartjies vir die publiek kos R180 en is beskikbaar by Computicket. Volg die skakel vir ŉ volledige lys van benoemings.